Olen üks Estkeer OÜ asutajatest. Minu osaks on ettevõtte juhtimine ja teenuste vajaduse teavitustöö ning reklaamimise kaudu laiapõhjalisest koostööst huvitatud partnerite ja klientide leidmine. Minu senine 20-aastane töökogemus eratervishoiu alal on pakkunud mulle võimalust siduda ärilist toimetulekut sotsiaalse ettevõtlusega. Selles olukorras, kus tuli suuta oma valikutele raskustest hoolimata kindlaks jääda ja paratamatult konkureerida riikliku meditsiiniteenuse osutamisega tuli sügavamalt tunnetada iga üksiku kliendi vajadust ja otsida lahendusi väikese maakonna inimeste võimalikult individuaalseks ja kompaktseks teeninduseks, millega riiklikud tervishoiuasutused ei saanud ega suutnud süsteemi eripära tõttu tegeleda.
#000000
Minu tööelu üheks läbivaks jooneks on olnud klienditeenindus ja klientidega suhtlemine. Olen läbinud raamatupidamise ja sekretäri-juhiabi kursuse koos personalitööga.
#000003
Minu era- kui ka tööelu on olnud tugevalt seotud tervishoiu ja sotsiaalhoolekandega. Alustasin tööga haiglas, kus põhitöö oli statsionaarse töö planeerimine, organiseerimine ning erialaarsti assisteerimine. Peale seitset aastat tööd haiglas suundusin tegevusjuhendajana tööle erihoolekandeteenuseid osutavasse asutusse ning asusin õppima Tartu Tervishoiu Kõrgkooli, kus 2017 a. lõpetasin tegevusjuhendaja eriala. Estkeeri sünd ja kujundamine oli kindlasti tööelu üks suurematest väljakutsetest ja see jätkub siiamaani.
#000005
Varasemalt töötasin aastaid transpordifirmas, kus hoolitsesin ennekõike sujuva töökorralduse eest. Lisaks oman kogemust klienditeeninduses, tänu millele leian ka keerulistes olukordades alati parima võimaliku lahenduse.
#000009
Töökoha valikul sai otsustavaks Estkeeri väärtushinnangud, mis ühtivad minu omadega. Olulisel kohal on ka heasoovlik ja toetav meeskond, kellega koos abivajajate jaoks olemas olla. Usun, et märgates ja hoolides saame muuta maailma paremaks.
#000010
Hooldusvaldkonnaga kokkupuude on olnud eelkõige seoses eaka lähedase hooldamisega. Isiklik ja lähedane kokkupuude annab eelise mõistmaks teisi sarnases olukorras olevaid inimesi. Estkeeris soovin anda oma panuse Tallinna meeskonna loomisesse, hoidmisesse ja teenuste arendusse.
#000014
Olen loomult klienditeenindaja ja sellega on seotud olnud pea kõik minu senised ametid. Oman kogemust ka administreerimise ja assisteerimise alal. Mulle on alati meeldinud inimesi aidata. Estkeeri meeskonda jõudmine oli asjade loomulik jätk peale 10-aastaseid õpinguid virtuaalses teadvuse tõstmise koolis nimega Marya Angletorium Galaktilise Inimese Suhtlemiskool (MA GISK). Omandatud haridus aitab inimeses muuta mõtte- ja käitumismustreid, välja tuua ja arendada tegelikke andeid, loovust ja hooldajaloomust. See muudab suhtumist, treenib armastusega suhtlemist, võimaldab näha maailma ja elu avarama pilguga, samas arendab võimet igas olukorras rahulikuks jääda, hakkama saada ka pingetega ning treenib oskust alati kõrgemale poole vaadata, mida hoolekandevaldkonnas väga vaja läheb.
#000017
Tööalaselt olen kokku puutunud hooldusega juba aastast 2004.
#000021
Tartu Ülikooli Kliinikumi kirurgilise onkoloogia osakonna hooldajana töötasin pea 8 aastat. Varasemalt nägin oma igapäevases töös, kui palju muresid on patsientidel ja nende lähedastel, kui nad peavad mõtlema sellele, mis saab edasi, kui tuleb haiglast lahkuda. Seetõttu sai tehtud otsus liituda Estkeeri meeskonnaga, kes vastavat lahendust pakub ning saan inimestele olla abiks nende omas kodus.
#000022
Pean oluliseks, et kliendid, kellega kokku puutun, tunneksid end turvalisena ning saaksid minult vajalikku abi ja nõu. Leian, et lähtuvalt inimese eripärast ja haigusest on vajalik muuta tema igapäevaelu võimalikult elamisväärseks, julgustada ja toetada teda, kui vaja. Enesetunnet aitab kindlasti parandada suhtlemine ja liikumine (võimalusel).
Väga oluline on kaasata sellesse ka lähedased, sest koos jaksab alati rohkem.
#000023
Olen kasvanud perekonnas, kus on elmentaarne abivajaja märkamine ja aitamine.
#000025
Olen varasemalt kokku puutunud eakate hooldamisega. Tean, kui palju aega, energiat
#000027
Mulle on alati meeldinud suhelda laste ja endast vanemate, kogenumate inimestega.
#000028
Olen varasemalt töötanud lasteaias ja toitlustuses. Tee koduhooldusesse leidsin Rootsis, kus töötasin 2 aastat. Selle töö puhul meeldib mulle, et saan ise oma päevi planeerida ja erinevad toiminguid ühtseks tervikuks muuta.
#000030
Põhjus, miks soovin inimesi aidata on selles, et minu enda vanaema viidi hooldushaiglasse, kus nägin kuidas eakad oma päevi veetsid ja tuhmusid ning mis vajadused neil katmata olid. Lisaks on valdkond mulle südamelähedane ka seetõttu, et minu peres on kasvamas kroonilise haigusega laps, kes vajab kõrgendatud tähelepanu ja tervise jälgimist.
#000031
Minu elus on olulisel kohal 10 aasta pikkune väljaõpe Marya Angletorium Galaktilise Inimese Suhtlemiskoolis (MA GISK) ehk teadvuse tõstmise koolis, milles saadud iseloomu treening on andnud mulle vajalikud oskused, teadmised ja hakkama saamise suutlikkuse paljudes erinevates elu olukordades. Kooli peamine eesmärk on suunatud hingelise tulevikuinimese ja ühisperelise toimimismudeli väljatöötamisele ja selle kaudu inimteadvuse tõstmisele. Olen kogemusnõustaja leinaga toimetulekul. Hetkel õpin Tartu Tervishoiu Kõrgkoolis tegevusjuhendaja erialal.
#000034
Varasemalt ei ole hooldamisega endal otsest kokkupuudet, kuigi vanaema hooldamist nägin. Mu peres on erivajadusega laps ning suguvõsas samuti erinevate erivajadustega noori. Läbi erinevate eluperioodide tulles olen saanud kogeda erinevaid suhtlemisstiile ja mulle väga meeldib avatud, südamest südamesse armastusega suhtlemine ja igapäevaelus on see saanud minu elu osaks.
#000037
Olen erialaselt tegevusjuhendaja ning sotsiaaltöötaja. Pärit olen Põlvamaalt, aga elan Tabiveres. Olen õppinud Tartu Meditsiinikoolis (nüüdse nimetusega Tartu Tervishoiu Kõrgkool) sotsiaalhooldust ja Lääne-Viru Rakenduskõrgkoolis sotsiaaltööd. Praegu õpin juba üle aasta Marya Angeltorium Galaktilise Inimese Suhtlemiskoolis (MA GISK). See on olemuselt eksperimentaalkool, mille peamine eesmärk on suunatud hingelise tulevikuinimese ja ühisperelise toimimismudeli väljatöötamisele ja selle kaudu inimteadvuse tõstmisele. Õppetöö toimub virtuaalses suhtlusruumis, aga selle tulemus väljendub praktilise elu kogemuses, kus vabatahtlik teenimine ja hoolekanne on peamised loomuse arendamise suunad.
#000039
Enne Estkeer OÜ-s tulekut töötasin 11 aastat hooldekodus ja ligi 10 aastat tegevusjuhendajana AS Hoolekandeteenused erivajadustega täiskasvanud inimestega. Selle suve alguses oli mul võimalus teha paar päeva vabatahtlikku tööd Estkeer OÜ-s hooldustöötajana ning peale seda tehti firma poolt tööpakkumine, mille vastu võtsin, kuna huvitasid uued väljakutsed erialases töös, et võimalikult professionaalselt abistada inimesi.
#000040
Keeltest lisaks emakeelele räägin suhtlustasandil vene keelt.
#000043
Olen rõõmsameelne ja positiivse ellusuhtumisega.
Hetkel õpin Tallinna Tehnikakõrgkooli Teenusmajanduse instituudis sotsiaaltöö eriala. Eelnevalt olen töötanud nii abiõpetaja, tugiisiku kui ka klienditeenindajana.
#000044
Elus pean oluliseks perekonda, häid suhteid lähedastega. Väga hindan ausust.
Vastavalt sellele kuidas pere, töö- ja koolielu võimaldab olen olnud Naiskodukaitse tegevliige, viimastel aastatel läksin üle Kaitseliidu tegemistele. Samas olen ka Kaitseliidu noortejuht.
#000046
Suhtun elusse positiivselt ja huumoriga. Minu enda motode hulka kuuluvad:
Alati on parem naerda kui nutta! Mittemidagitegemisele eelista tegemist! Loomult olen empaatiline ja kaastundlik. Mulle meeldib tegutseda inimestele ja inimestega ja seetõttu liitusin ka Estkeeri meeskonnaga, sest olgem ausad- see on töö, mis toidab hinge.
#000050
Olen pärit Otepäält, elanud Tallinnas ning välismaal – nii Rootsis kui ka
Austraalias. Varasemalt olen töötanud peamiselt raamatupidajana erinevates
rahvusvahelistes firmades. Olen joogaõpetaja, kogemusnõustaja ning praegu
õpin sotsiaaltööd ja rehabilitatsioonikorraldust Tartu Ülikooli Pärnu
#000054
Hea meel on kuuluda Estkeeri kollektiivi – see on töö, mis
päriselt aitab parandada inimeste elukvaliteeti. Selles töös tuleb mulle
kasuks mu huvi inimeste, nende elude ja heaolu vastu. Olen hooliv,
empaatiline ning oskan näha ilu ja positiivsust väikestes asjades.
#000056
Olen sündinud ja kasvanud Tartumaal, Kastres. Õppisin kutsehariduskeskuses lihatehnoloogiks. Üle kümne aasta töötasin fotopoes filmiilmutajana. Peale laste sündi ja enne Estkeeri töötasin üle 11-ne aasta aiandis. Estkeeri kutsus tööle mind mu hea tuttav, kes siinse tööga ise väga rahul.
#000058
Meie peres kasvab kaks imelist last. 13-aastane tütar ja 9-aastane poeg ning meil on ka suur kohev pereliige – see on koer Akita Inu.
#000066